Κανονισμός (ΕΚ) αριθ. 2860/2000 της Επιτροπής

της 27ης Δεκεμβρίου 2000

για τροποποίηση του κανονισμού (ΕΚ) αριθ. 2316/1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών, ώστε να ενταχθούν σ' αυτό το λίνο και η κάνναβη με προορισμό την παραγωγή ινών, να διευκρινιστούν οι κανόνες όσον αφορά τις εκτάσεις που έχουν τεθεί υπό καθεστώς παύσης καλλιέργειας και να τροποποιηθούν οι βασικές εκτάσεις για την Ελλάδα και την Πορτογαλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1672/2000(2), και ιδίως τα άρθρα 9 και 12,

Εκτιμώντας τα ακόλουθα:

(1) Ο κανονισμός (ΕΚ) αριθ. 1672/2000 ενέταξε το λίνο και την κάνναβη με προορισμό την παραγωγή ινών στο καθεστώς στήριξης των παραγωγών ορισμένων αροτραίων καλλιεργειών που θεσπίστηκε με τον κανονισμό (ΕΚ) αριθ. 1251/1999. Ο κανονισμός (ΕΚ) αριθ. 2316/1999 της Επιτροπής(3), όπως τροποποιήθηκε από τον κανονισμό (ΕΚ) αριθ. 1454/2000(4), καθορίζει τις λεπτομέρειες εφαρμογής του κανονισμού (ΕΚ) αριθ. 1251/1999 όσον αφορά τις προϋποθέσεις χορήγησης των στρεμματικών ενισχύσεων για ορισμένες αροτραίες καλλιέργειες. Θα πρέπει επομένως να προσαρμοστεί ο κανονισμός (ΕΚ) αριθ. 2316/1999 προκειμένου να ληφθεί υπόψη η ένταξη του λίνου και της κάνναβης.

(2) Το άρθρο 5α του κανονισμού (ΕΚ) αριθ. 1251/1999, όπως τροποποιήθηκε από τον κανονισμό (ΕΚ) αριθ. 1672/2000, προβλέπει αφενός τη χρησιμοποίηση ποικιλιών η περιεκτικότητα των οποίων σε τετραϋδροκανναβινόλη δεν είναι ανώτερη από 0,2 %, και αφετέρου τη θέσπιση, από τα κράτη μέλη, ενός συστήματος ελέγχου της περιεκτικότητας της κάνναβης σε τετραϋδροκανναβινόλη. Για να καταστεί δυνατή η διενέργεια του ελέγχου αυτού, θα πρέπει να προβλεφθούν ειδικά μέτρα και ιδίως η διατήρηση της καλλιέργειας κάνναβης μέχρι μια ορισμένη ημερομηνία.

(3) Το άρθρο 5α θέτει ως προϋπόθεση για την καταβολή της στρεμματικής ενίσχυσης για το λίνο και την κάνναβη με προορισμό την παραγωγή ινών τη σύναψη σύμβασης ή την ανάληψη της δέσμευσης που αναφέρονται στο άρθρο 2 παράγραφος 1 του κανονισμού (ΕΚ) αριθ. 1673/2000 του Συμβουλίου(5). Θα πρέπει να προβλεφθεί η διαβίβαση αντιγράφου της σύμβασης ή της αναληφθείσας δέσμευσης στις αρμόδιες αρχές του κράτους μέλους που είναι επιφορτισμένες με τη διαχείριση των αιτήσεων ενίσχυσης.

(4) Θα πρέπει να κατοχυρωθεί ότι οι καλλιεργούμενες ποικιλίες λίνου και κάνναβης με προορισμό την παραγωγή ινών περιλαμβάνονται πράγματι στον κοινό κατάλογο κλωστικών φυτών και, ειδικότερα για το λίνο ως "κλωστικό λίνο". Επιπλέον, όσον αφορά την κάνναβη, η περιεκτικότητα σε τετραϋδροκανναβινόλη των ποικιλιών που γίνονται δεκτές δεν μπορεί να υπερβαίνει το 0,2 %. Θα πρέπει λοιπόν να καταρτιστεί κατάλογος επιλέξιμων ποικιλιών. Όσον αφορά την κάνναβη, για να διευκολυνθεί η μετάβαση από το ισχύον σήμερα καθεστώς σε εκείνο που θεσπίζεται με τον κανονισμό (ΕΚ) αριθ. 1251/1999, θα πρέπει να προβλεφθεί επίσης ένας πίνακας ποικιλιών κάνναβης προσωρινώς αποδεκτών για την περίοδο 2001/2002, οι οποίες οφείλουν να αποτελέσουν αντικείμενο συμπληρωματικών αναλύσεων στη διάρκεια της περιόδου 2001/2002. Για να ενισχυθεί η κατοχύρωση όσον αφορά την κάνναβη, θα πρέπει ομοίως να προβλεφθεί ότι είναι πιστοποιημένοι οι χρησιμοποιούμενοι σπόροι προς σπορά.

(5) Όσον αφορά τον έλεγχο των χρησιμοποιούμενων σπόρων προς σπορά, θα πρέπει να προβλεφθεί η διαβίβαση στις αρμόδιες αρχές του κράτους μέλους των ετικετών της συσκευασίας ή, όσον αφορά το λίνο, οποιουδήποτε ισοδύναμου εγγράφου.

(6) Για να ενισχυθούν οι διοικητικοί έλεγχοι για την κάνναβη, θα πρέπει να απαιτούνται συμπληρωματικές πληροφορίες οι οποίες θα πρέπει να αναγράφονται στην αίτηση για τη χορήγηση στρεμματικών ενισχύσεων, η οποία αναφέρεται στο άρθρο 4 του κανονισμού (ΕΟΚ) αριθ. 3887/92(6), όπως τροποποιήθηκε τελευταία από τον κανονισμό (ΕΚ) αριθ. 2801/1999(7).

(7) Σύμφωνα με όσα προβλέπονται στο άρθρο 9, πρώτο εδάφιο, όγδοη περίπτωση του κανονισμού (ΕΚ) αριθ. 1251/1999, είναι απαραίτητο να καθορισθεί η μέθοδος που θα πρέπει να χρησιμοποιείται για τον ποσοτικό προσδιορισμό της τετραϋδροκανναβινόλης της κάνναβης που προορίζεται για την παραγωγή ινών και να προβλεφθεί η κοινοποίηση στην Επιτροπή των αποτελεσμάτων των αναλύσεων που πραγματοποιούνται σύμφωνα με τη μέθοδο αυτή.

(8) Το άρθρο 5α παράγραφος 2 προβλέπει ότι τα κράτη μέλη ελέγχουν 30 % των εκτάσεων για τις οποίες υποβάλλεται αίτηση ενίσχυσης και 20 % σε περίπτωση που το κράτος μέλος θεσπίσει σύστημα εκ των προτέρων χορήγησης αδείας για την εν λόγω καλλιέργεια. Φαίνεται ότι είναι απαραίτητο να διευκρινιστούν οι απαιτήσεις που συνδέονται με τους ελέγχους αυτούς.

(9) Το παράρτημα Χ του κανονισμού (ΕΚ) αριθ. 2316/1999 προβλέπει, για ορισμένες περιπτώσεις, ως προθεσμία για την ολοκλήρωση της σποράς την 15η Ιουνίου. Δεδομένου ότι η σπορά της κάνναβης γίνεται μερικές φορές μέχρι τις 15 Ιουνίου, θα πρέπει να συμπληρωθεί το παράρτημα αυτό με την κάνναβη που προορίζεται για την παραγωγή ινών.

(10) Ο κανονισμός (ΕΚ) αριθ. 2316/1999 προβλέπει ότι για περιβαλλοντικούς λόγους είναι δυνατόν να μειωθεί το ελάχιστο πλάτος των αγροτεμαχίων που έχουν τεθεί υπό καθεστώς παύσης της καλλιέργειας. Θα πρέπει επίσης να προβλεφθεί η δυνατότητα ανάλογης προσαρμογής της ελάχιστης επιφάνειας των εν λόγω αγροτεμαχίων.

(11) Στο πλαίσιο του κανονισμού (ΕΚ) αριθ. 1017/94 του Συμβουλίου, της 26ης Απριλίου 1994, περί αλλαγής χρήσης γαιών με αροτραίες καλλιέργειες και διάθεσης αυτών για εκτατική κτηνοτροφία στην Πορτογαλία(8), όπως τροποποιήθηκε από τον κανονισμό (ΕΚ) αριθ. 1461/95(9), υποβλήθηκαν αιτήσεις για την αλλαγή χρήσης γαιών συνολικής έκτασης 7052 εκταρίων. Συνεπώς, θα πρέπει να προσαρμοστεί ανάλογα η βασική έκταση που αναφέρεται στο παράρτημα VI του κανονισμού (ΕΚ) αριθ. 2316/1999.

(12) Κατόπιν αιτήσεως που υπέβαλε η Ελλάδα, θα πρέπει να καθορισθούν νέες βασικές εκτάσεις σύμφωνα με το σχέδιο περιφερειοποίησης του προαναφερθέντος κράτους μέλους, χωρίς ωστόσο να τροποποιηθεί η συνολική βασική έκταση.

(13) Τα μέτρα που προβλέπονται στον κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2316/1999 της Επιτροπής τροποποιείται ως εξής:

1. Στο άρθρο 3 παράγραφος 1, το στοιχείο γ) αντικαθίσταται από το ακόλουθο κείμενο:

"γ) στις οποίες η καλλιέργεια διατηρείται τουλάχιστον έως την αρχή της ανθοφορίας υπό φυσιολογικές συνθήκες ανάπτυξης, σύμφωνα με τις τοπικές προδιαγραφές. Όσον αφορά τους ελαιούχους σπόρους, τις καλλιέργειες πρωτεϊνούχων φυτών, τον λιναρόσπορο, το λίνο που προορίζεται για την παραγωγή ινών και τον σκληρό σίτο, οι καλλιέργειες διατηρούνται επίσης, υπό φυσιολογικές συνθήκες ανάπτυξης, σύμφωνα με τις τοπικές προδιαγραφές τουλάχιστον έως την 30ή Ιουνίου που προηγείται της εν λόγω περιόδου εμπορίας, εκτός αν η συγκομιδή πραγματοποιείται στο στάδιο της πλήρους ωρίμανσης πριν την ημερομηνία αυτή. Στην περίπτωση καλλιεργειών πρωτεϊνούχων φυτών, η συγκομιδή μπορεί να γίνει μόνο μετά το στάδιο της γαλακτικής ωρίμανσης. Όσον αφορά την κάνναβη που προορίζεται για την παραγωγή ινών, για να καταστεί δυνατή η διενέργεια των ελέγχων που προβλέπονται στο άρθρο 5α παράγραφος 2 του κανονισμού (ΕΚ) αριθ. 1251/1999, οι καλλιέργειες διατηρούνται, υπό φυσιολογικές συνθήκες ανάπτυξης, σύμφωνα με τις τοπικές προδιαγραφές, τουλάχιστον έως δέκα ημέρες μετά το τέλος της ανθοφορίας. Ωστόσο, το κράτος μέλος μπορεί να επιτρέψει τη συγκομιδή κάνναβης που προορίζεται για την παραγωγή ινών μετά την αρχή της ανθοφορίας αλλά πριν τη λήξη της προθεσμίας των δέκα ημερών μετά το τέλος της ανθοφορίας, αν ο υπόψη παραγωγός έχει ήδη αποτελέσει το αντικείμενο του ελέγχου που προβλέπεται στο άρθρο 5α του κανονισμού (ΕΚ) αριθ. 1251/1999 ή αν έχουν διενεργηθεί όλοι οι προβλεπόμενοι έλεγχοι σύμφωνα με την παράγραφο 2 του άρθρου 5α του κανονισμού (ΕΚ) αριθ. 1251/1999."

2. Προστίθεται το ακόλουθο άρθρο 7α:

"Άρθρο 7α

1. Για την εφαρμογή του άρθρου 5α παράγραφος 1 του κανονισμού (ΕΚ) αριθ. 1251/1999, η χορήγηση στρεμματικής ενίσχυσης για το λίνο και την κάνναβη με προορισμό την παραγωγή ινών υπόκειται:

α) στην προσκόμιση αντιγράφου μιας εκ των συμβάσεων ή της δέσμευσης που αναφέρονται στο άρθρο 2 παράγραφος 1 του κανονισμού (ΕΚ) αριθ. 1673/2000 του Συμβουλίου(10) το αργότερο στις 15 Σεπτεμβρίου που έπεται της υποβολής της αίτησης ενίσχυσης η οποία αναφέρεται στο άρθρο 8 παράγραφος 2 του κανονισμού (ΕΚ) αριθ. 1251/1999, ή ενωρίτερα, σε ημερομηνία που καθορίζει το κράτος μέλος και

β) στη χρησιμοποίηση σπόρων προς σπορά των ποικιλιών που απαριθμούνται στο παράρτημα ΧΙΙ στις 15 Μαΐου που προηγείται της περιόδου εμπορίας στο πλαίσιο της οποίας ζητείται η στρεμματική ενίσχυση. Όσον αφορά την κάνναβη που προορίζεται για την παραγωγή ινών, οι σπόροι προς σπορά πρέπει επίσης να έχουν πιστοποιηθεί σύμφωνα με την οδηγία 69/208/ΕΟΚ του Συμβουλίου(11).

2. Όσον αφορά τον έλεγχο των χρησιμοποιούμενων σπόρων λίνου προς σπορά, ο οποίος προορίζεται για την παραγωγή ινών και των πιστοποιημένων σπόρων κάνναβης η οποία προορίζεται για την παραγωγή ινών, η αίτηση στρεμματικής ενίσχυσης, η οποία αναφέρεται στο άρθρο 4 του κανονισμού (ΕΟΚ) αριθ. 3887/92, συνοδεύεται από τις επίσημες ετικέτες που έχουν θεσπιστεί με τη οδηγία 69/208/ΕΟΚ του Συμβουλίου, και ιδίως το άρθρο 10 ή των διατάξεων που έχουν θεσπιστεί βάσει της οδηγίας αυτής, τις οποίες φέρουν ο συσκευασίες των χρησιμοποιούμενων σπόρων προς σπορά ή, όσον αφορά τι λίνο με προορισμό την παραγωγή ινών, οποιοδήποτε άλλο έγγραφο το οποίο αναγνωρίζεται ως ισότιμο από το υπόψη κράτος μέλος, συμπεριλαμβανομένων των πιστοποιητικών που προβλέπονται βάσει του άρθρου 14 της οδηγία αυτής. Στην περίπτωση στην οποία η σπορά έχει γίνει μετά την παρέλευση τη προθεσμίας υποβολής των αιτήσεων για τη χορήγηση στρεμματική ενίσχυσης, οι ετικέτες ή τα έγγραφα που αναγνωρίζονται ως ισότιμα κατατίθενται το αργότερο την 30ή Ιουνίου που έπεται της υποβολής τη αίτησης.

Στην περίπτωση των ετικετών σπόρων προς σπορά κάνναβης που προορίζετα για την παραγωγή ινών, τα κράτη μέλη δύνανται να προβλέπουν την αποστολή των ετικετών στον υπεύθυνο καλλιεργητή μετά την επίδειξή τους στις αρμόδιες αρχές για τις αιτήσεις χορήγησης στρεμματικών ενισχύσεων, στην περίπτωση που οι ίδιες αυτές ετικέτες οφείλουν να επιδειχθούν σε άλλες εθνικές αρχές.

3. Για τους σκοπούς της χορήγησης της στρεμματικής ενίσχυσης για την κάνναβη που προορίζεται για την παραγωγή ινών, η αίτηση για τη χορήγηση στρεμματικών ενισχύσεων που αναφέρεται στο άρθρο 4 του κανονισμού (ΕΟΚ) αριθ. 3887/92 πρέπει να αναφέρει:

α) όλα τα στοιχεία που απαιτούνται για την αναγνώριση των αγροτεμαχίων που έχουν σπαρθεί με κάνναβη, για κάθε ποικιλία κάνναβης που έχει σπαρθεί και

β) τις απαιτούμενες πληροφορίες σχετικά με την ποσότητα των χρησιμοποιηθέντων σπόρων προς σπορά, σε χιλιόγραμμα ανά εκτάριο:

Τα κράτη μέλη δύνανται να καθορίζουν την ελάχιστη δόση σποράς που είναι συμβιβάσιμη με τις ορθές καλλιεργητικές πρακτικές. Η πληροφορία αυτή κοινοποιείται στην Επιτροπή, το αργότερο στις 15 Μαΐου 2001."

3. Προστίθεται το ακόλουθο άρθρο 7β:

"Άρθρο 7β

1. Για την εφαρμογή του άρθρου 5α παράγραφος 2 του κανονισμού (ΕΚ) αριθ. 1251/1999, η μέθοδος που πρέπει να χρησιμοποιούν οι αρμόδιες αρχές του κράτους μέλους για τη διαπίστωση του ποσοστού τετραϋδροκανναβινόλης σε ένα ποσοστό των εκτάσεων που έχουν σπαρθεί με κάνναβη που προορίζεται για την παραγωγή ινών, οι οποίες αποτελούν το αντικείμενο αιτήσεων ενίσχυσης, περιγράφεται στο παράρτημα ΧΙΙΙ:

Τα κράτη μέλη διαβιβάζουν στην Επιτροπή, το αργότερο στις 15 Νοεμβρίου της υπόψη περιόδου εμπορίας, έκθεση σχετικά με τα διαπιστωθέντα ποσοστά τετραϋδροκανναβινόλης. Στην έκθεση αυτή αναφέρεται, ανά ποικιλία, ιδίως:

α) για τη διαδικασία Α, η ένδειξη της χρονικής στιγμής κατά την οποία πραγματοποιήθηκε η δειγματοληψία·

β) τον αριθμό των δοκιμασιών που έχουν διεξαχθεί·

γ) τα επιτευχθέντα αποτελέσματα ανά επίπεδο THC, σε κλίμακα ανά 0,1 %·

δ) τα μέτρα που έχουν ληφθεί σε εθνικό επίπεδο.

Στην περίπτωση που από τις διαπιστώσεις προκύπτει, για σημαντικό αριθμό δειγμάτων μιας δεδομένης ποικιλίας, περιεκτικότητα σε THC μεγαλύτερη του ανώτατου ορίου που προβλέπεται στο άρθρο 5α παράγραφος 1, δεύτερο εδάφιο του κανονισμού (ΕΚ) αριθ. 1251/1999, η Επιτροπή δύναται, με την επιφύλαξη άλλων μέτρων, να αποφασίσει βάσει της διαδικασίας που προβλέπεται στο άρθρο 23 του κανονισμού (ΕΟΚ) αριθ. 1766/92 να προσφύγει, κατά τη διάρκεια της επόμενης περιόδου εμπορίας, στη διαδικασία Β για την υπό εξέταση ποικιλία.

Οι ποικιλίες κάνναβης προοριζόμενης για την παραγωγή ινών οι οποίες εμφαίνονται στο σημείο 2β του παραρτήματος ΧΙΙ του παρόντος κανονισμού, αποτελούν το αντικείμενο της διαδικασίας Β στη διάρκεια της περιόδου 2001/2002 σε όλα τα κράτη μέλη όπου αυτές καλλιεργούνται.

2. Ο έλεγχος της περιεκτικότητας σε τετραϋδροκανναβινόλη σε τουλάχιστον 30 % των καλλιεργούμενων εκτάσεων με κάνναβη που προορίζεται για την παραγωγή ινών, για τις οποίες έχει υποβληθεί αίτηση ενίσχυσης, πρέπει να αφορά τουλάχιστον 30 % των αιτήσεων και όλες τις ποικιλίες των χρησιμοποιηθέντων σπόρων προς σπορά.

Το κράτος μέλος κοινοποιεί στην Επιτροπή, το αργότερο στις 15 Μαΐου 2001, τους λεπτομερείς κανόνες εφαρμογής και τις προϋποθέσεις που συνδέονται με το σύστημα προηγούμενης έγκρισης της καλλιέργειας, με το οποίο επιτυγχάνεται μείωση, από 30 % σε 20 %, του ελάχιστου ποσοστού των εκτάσεων που καλλιεργούνται με κάνναβη η οποία προορίζεται για την παραγωγή ινών για τις οποίες έχει υποβληθεί αίτηση ενίσχυσης και στις οποίες έχει διενεργηθεί έλεγχος της περιεκτικότητας σε τετραϋδροκανναβινόλη. Κάθε τροποποίηση των λεπτομερών κανόνων εφαρμογής ή των προϋποθέσεων πρέπει να κοινοποιείται στην Επιτροπή. Σε περίπτωση εφαρμογής συστήματος του είδους αυτού, ο έλεγχος πρέπει να αφορά τουλάχιστον 20 % των αιτήσεων και όλες τις ποικιλίες των χρησιμοποιηθέντων σπόρων προς σπορά.

3. Οι αιτήσεις που αφορούν την προσθήκη μιας ποικιλίας κάνναβης στον κατάλογο που εκτίθεται στο παράρτημα ΧΙΙ πρέπει να συνοδεύονται από έκθεση στην οποία θα αναφέρονται τα αποτελέσματα των αναλύσεων που έχουν πραγματοποιηθεί σύμφωνα με τη διαδικασία Β της μεθόδου που περιγράφεται στο παράρτημα ΧΙΙΙ καθώς και από δελτίο περιγραφής της υπό εξέταση ποικιλίας."

4. Στο άρθρο 19 παράγραφος 1, δεύτερο εδάφιο, στοιχείο γ), προστίθεται η ακόλουθη φράση:"Στην περίπτωση αυτή, η ελάχιστη επιφάνεια που αναφέρεται στο προηγούμενο εδάφιο μπορεί να καθοριστεί σε 0,1 εκτάρια."

5. Το παράρτημα VI αντικαθίσταται από το παράρτημα Ι του παρόντος κανονισμού.

6. Το παράρτημα VII αντικαθίσταται από το παράρτημα ΙΙ του παρόντος κανονισμού.

7. Το παράρτημα Χ αντικαθίσταται από το παράρτημα ΙΙΙ του παρόντος κανονισμού.

8. Το παράρτημα ΧΙ αντικαθίσταται από το παράρτημα IV του παρόντος κανονισμού.

9. Προστίθεται ένα παράρτημα ΧΙΙ το κείμενο του οποίου παρατίθεται στο παράρτημα V του παρόντος κανονισμού.

10. Προστίθεται ένα παράρτημα ΧΙΙΙ το κείμενο του οποίου παρατίθεται στο παράρτημα VI του παρόντος κανονισμού.

Άρθρο 2

Ο παρών κανονισμός τίθεται σε ισχύ από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την περίοδο εμπορίας 2001/2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 1.

(2) ΕΕ L 193 της 29.7.2000, σ. 13.

(3) ΕΕ L 280 της 30.10.1999, σ. 43.

(4) ΕΕ L 163 της 4.7.2000, σ. 28.

(5) ΕΕ L 193 της 29.7.2000, σ. 16.

(6) ΕΕ L 391 της 31.12.1992, σ. 36.

(7) ΕΕ L 340 της 31.12.1999, σ. 29.

(8) ΕΕ L 112 της 3.5.1994, σ. 2.

(9) ΕΕ L 144 της 28.6.1995, σ. 4.

(10) ΕΕ L 193 της 29.7.2000, σ. 16.

(11) ΕΕ L 169 της 10.7.1969, σ. 3.

ΠΑΡΑΡΤΗΜΑ I

"ΠΑΡΑΡΤΗΜΑ VI

(Άρθρο 8)

ΒΑΣΙΚΕΣ ΕΚΤΑΣΕΙΣ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ II

"ΠΑΡΑΡΤΗΜΑ VII

(Άρθρο 10 παράγραφος 4)

>PIC FILE= "L_2000332EL.006803.EPS">"

ΠΑΡΑΡΤΗΜΑ III

"ΠΑΡΑΡΤΗΜΑ X

(Άρθρο 24 πρώτο εδάφιο)

>ΘΕΣΗ ΠΙΝΑΚΑ>"

ΠΑΡΑΡΤΗΜΑ IV

"ΠΑΡΑΡΤΗΜΑ ΧΙ

(Άρθρο 26 παράγραφος 1)

ΣΤΟΙΧΕΙΑ ΠΟΥ ΑΝΑΚΟΙΝΩΝΟΝΤΑΙ ΣΤΗΝ ΕΠΙΤΡΟΠΗ

Τα στοιχεία παρουσιάζονται σε μία ακολουθία πινάκων που καταρτίζονται σύμφωνα με το παρακάτω υπόδειγμα:

- σε μία πρώτη ομάδα πινάκων παρατίθενται τα στοιχεία σε κλίμακα περιφέρειας παραγωγής κατά την έννοια του άρθρου 3 του κανονισμού (ΕΚ) αριθ. 1251/1999,

- σε μία δεύτερη ομάδα πινάκων παρατίθενται για κάθε περιφέρεια τα στοιχεία βασικής έκτασης κατά την έννοια του παραρτήματος VI του παρόντος κανονισμού,

- σε ένα ενιαίο πίνακα γίνεται η σύνθεση των στοιχείων ανά κράτος μέλος.

Οι πίνακες ανακοινώνονται και υπό μορφή εντύπου και με μέσα πληροφορικής.

Οι τύποι για τις εκτάσεις:

>ΑΝΑΦΟΡΑ ΣΕ ΓΡΑΦΙΚΟ>

>ΑΝΑΦΟΡΑ ΣΕ ΓΡΑΦΙΚΟ>

>ΑΝΑΦΟΡΑ ΣΕ ΓΡΑΦΙΚΟ>

>ΑΝΑΦΟΡΑ ΣΕ ΓΡΑΦΙΚΟ>

Παρατηρήσεις:

Κάθε πίνακας πρέπει να ορίζει σαφώς την περιφέρεια στην οποία αναφέρεται.

Η απόδοση είναι αυτή που χρησιμοποιείται για τον υπολογισμό της στρεμματικής ενίσχυσης σύμφωνα με τον κανονισμό (ΕΚ) αριθ. 1251/1999.

Η διάκριση "μη αρδευόμενη" και "αρδευόμενη" γίνεται μόνο σε περίπτωση μεικτών περιφερειών. Στην περίπτωση αυτή:

>ΑΝΑΦΟΡΑ ΣΕ ΓΡΑΦΙΚΟ>

>ΑΝΑΦΟΡΑ ΣΕ ΓΡΑΦΙΚΟ>

Η σειρά 1 αφορά μόνο το σκληρό σίτο για τον οποίο χορηγείται η συμπληρωματική ενίσχυση που προβλέπεται στο άρθρο 5 πρώτο εδάφιο του κανονισμού (ΕΚ) αριθ. 1251/1999.

Η σειρά 2 αφορά μόνο το σκληρό σίτο για τον οποίο χορηγείται η συμπληρωματική ενίσχυση που προβλέπεται στο άρθρο 5 τέταρτο εδάφιο του κανονισμού (ΕΚ) αριθ. 1251/1999.

Η σειρά 19 αφορά μόνο τις εκτάσεις που έχουν παύσει να καλλιεργούνται ή έχουν δασωθεί βάσει των άρθρων 22, 23, 24 και 31 του κανονισμού (ΕΚ) αριθ. 1257/1999 οι οποίες υπολογίζονται ως παύση καλλιέργειας αρόσιμων γαιών σύμφωνα με τις διατάξεις του άρθρου 6 παράγραφος 8 του κανονισμού (ΕΚ) αριθ. 1251/1999.

Η σειρά 20 αντιστοιχεί στις εκτάσεις που αναφέρονται στο άρθρο 2 παράγραφος 4 δεύτερο εδάφιο του κανονισμού (ΕΚ) αριθ. 1251/1999.

Πρέπει επίσης να ανακοινώνονται στοιχεία για τους παραγωγούς που δεν ζητούν να λάβουν την ενίσχυση ανά εκτάριο στο πλαίσιο του καθεστώτος στήριξης ορισμένων αροτραίων καλλιεργειών [κανονισμός (ΕΚ) αριθ. 1251/1999]. Τα στοιχεία αυτά, τα οποία θα πρέπει να εμφαίνονται στις στήλες "ιγ" και "ιδ" υπό τον τίτλο "Διάφορα", αφορούν κυρίως τις αροτραίες καλλιέργειες που δηλώνονται ως κτηνοτροφικές εκτάσεις για την πριμοδότηση της παραγωγής βόειου και πρόβειου κρέατος.

Η σειρά 23 αφορά εκτάσεις υπό καθεστώς παύσης καλλιέργειας με καλλιέργεια για μη διατροφικούς σκοπούς, για τις οποίες δεν καταβάλλεται καμία αντισταθμιστική πληρωμή σύμφωνα με τις διατάξεις εφαρμογής του άρθρου 6 παράγραφος 3 του κανονισμού (ΕΚ) αριθ. 1251/1999 της Επιτροπής (π.χ. ζαχαρότευτλα, κολοκάσια και ρίζες κιχωρίου)."

>PIC FILE= "L_2000332EL.007101.EPS">

ΠΑΡΑΡΤΗΜΑ V

"ΠΑΡΑΡΤΗΜΑ XII

(Άρθρο 7α παράγραφος 1)

ΕΠΙΛΕΞΙΜΕΣ ΠΟΙΚΙΛΕΣ ΛΙΝΟΥ ΚΑΙ ΚΑΝΝΑΒΗΣ ΜΕ ΠΡΟΟΡΙΣΜΟ ΤΗΝ ΠΑΡΑΓΩΓΗ ΙΝΩΝ

1. Ποικιλίες λίνου με προορισμό την παραγωγή ινών

Agatha

Angelin

Argos

Ariane

Aurore

Belinka

Diane

Diva

Electra

Elise

Escalina

Evelin

Exel

Hermes

Ilona

Laura

Liflax

Liviola

Marina

Marylin

Nike

Opaline

Venus

Veralin

Viking

Viola

2α. Ποικιλίες κάνναβης με προορισμό την παραγωγή ινών

Carmagnola

Cs

Dioica 88

Epsilon 68

Fedora 17

Fédrina 74

Felina 32

Felina 34 - Félina 34

Ferimon-Férimon

Fibranova

Fibrimon 24

Fibrimon 56

Futura

Futura 75

Santhica 23

2β. Ποικιλίες κάνναβης με προορισμό την παραγωγή ινών, οι οποίες γίνονται αποδεκτές για την περίοδο 2001/2002

Beniko

Bialobrzeskie

Delta-405

Fasamo

Fedora 19

Juso 14

Kompolti

Uso 31"

ΠΑΡΑΡΤΗΜΑ VI

"ΠΑΡΑΡΤΗΜΑ ΧΙΙΙ

(Άρθρο 7β παράγραφος 1)

ΚΟΙΝΟΤΙΚΗ ΜΕΘΟΔΟΣ ΠΟΣΟΤΙΚΟΥ ΠΡΟΣΔΙΟΡΙΣΜΟΥ ΤΗΣ Δ9-THC ΤΩΝ ΠΟΙΚΙΛΙΩΝ ΚΑΝΝΑΒΗΣ

1. Αντικείμενο και πεδίο εφαρμογής

Η μέθοδος προσδιορίζει την περιεκτικότητα των ποικιλιών κάνναβης (cannabis sativa L.) σε Δ9-τετραϋδροκανναβινόλη (THC). Ανάλογα με την περίπτωση, εφαρμόζεται η διαδικασία Α ή η διαδικασία Β που περιγράφονται κατωτέρω.

Η μέθοδος βασίζεται στον ποσοτικό προσδιορισμό με αεριοχρωματογραφία (CPG) της Δ9-THC μετά από εκχύλιση με διαλύτη.

1.1. Διαδικασία Α

Η διαδικασία Α χρησιμοποιείται για τις διαπιστώσεις σε επίπεδο παραγωγής που προβλέπονται στο άρθρο 5α παράγραφος 2 του κανονισμού (ΕΚ) αριθ. 1251/1999.

1.2. Διαδικασία Β

Η διαδικασία Β χρησιμοποιείται για τις περιπτώσεις που αναφέρονται στο άρθρο 7β παράγραφος 1 τρίτο εδάφιο του παρόντος κανονισμού και για τη διαπίστωση της τηρήσεως των όρων που προβλέπονται στο άρθρο 5α παράγραφος 1 δεύτερο εδάφιο, του κανονισμού (ΕΚ) αριθ. 1251/1999 για να εγγραφεί μία ποικιλία στον κατάλογο των ποικιλιών κάνναβης που είναι επιλέξιμες για ενίσχυση από την περίοδο εμπορίας 2001/02.

2. Παρασκευή του δείγματος

2.1. Δειγματοληψίες

- Διαδικασία Α: Από πληθυσμό ορισμένης ποικιλίας κάνναβης, λαμβάνεται τμήμα 30 cm που περιλαμβάνει τουλάχιστον μια θηλυκή ταξιανθία για κάθε επιλεγέν φυτό. Η δειγματοληψία πραγματοποιείται στο χρονικό διάστημα μεταξύ είκοσι ημερών πριν την έναρξη και δέκα ημερών μετά το τέλος της ανθοφορίας, κατά τη διάρκεια της ημέρας, ακολουθώντας συστηματική διαδρομή, ώστε να υπάρξει αντιπροσωπευτική συγκέντρωση του αγροτεμαχίου, αποκλείοντας τα περιθώρια. Το κράτος μέλος δύναται να επιτρέψει τη δειγματοληψία στο χρονικό διάστημα μεταξύ της έναρξης της ανθοφορίας και είκοσι ημερών μετά την έναρξη της ανθοφορίας με την προϋπόθεση ότι έχει ληφθεί μέριμνα για τη διεξαγωγή, για κάθε καλλιεργούμενη ποικιλία, αντιπροσωπευτικών δειγματοληψιών σύμφωνα με τους κανόνες που περιγράφονται ανωτέρω, κατά την περίοδο των είκοσι ημερών μετά την έναρξη της ανθοφορίας και δέκα ημερών μετά το τέλος της ανθοφορίας.

- Διαδικασία Β: Από πληθυσμό ορισμένης ποικιλίας κάνναβης, λαμβάνεται το ανώτερο τρίτο της ταξιανθίας κάθε επιλεγέντος φυτού. Η δειγματοληψία πραγματοποιείται δέκα ημέρες μετά το τέλος της ανθοφορίας, κατά τη διάρκεια της ημέρας, ακολουθώντας συστηματική διαδρομή ώστε να υπάρξει αντιπροσωπευτική συγκέντρωση του αγροτεμαχίου αποκλείοντας τα περιθώρια. Σε περίπτωση διοίκων ποικιλιών, λαμβάνονται δείγματα μόνο από τα θηλυκά φυτά.

2.2. Μέγεθος του δείγματος

- Διαδικασία Α: για κάθε αγροτεμάχιο, το δείγμα συνίσταται σε δειγματοληψίες σε 50 φυτά.

- Διαδικασία Β: για κάθε αγροτεμάχιο, το δείγμα συνίσταται σε δειγματοληψίες σε 200 φυτά.

Κάθε δείγμα τοποθετείται, χωρίς να πιέζεται, σε υφασμάτινο ή χάρτινο σάκο και στη συνέχεια αποστέλλεται στο εργαστήριο ανάλυσης.

Το κράτος μέλος μπορεί να προβλέψει να συγκεντρωθεί δεύτερο δείγμα, για ενδεχόμενη ανάλυση επανελέγχου, δείγμα το οποίο διατηρείται είτε από τον παραγωγό είτε από τον υπεύθυνο για την ανάλυση οργανισμό.

2.3. Ξήρανση και αποθήκευση του δείγματος

Η ξήρανση των δειγμάτων πρέπει να αρχίσει το ταχύτερο δυνατό, οπωσδήποτε εντός 48 ωρών, ανεξαρτήτως μεθόδου, σε θερμοκρασία 70 °C. Τα δείγματα ξεραίνονται μέχρι σταθερού βάρους και περιεκτικότητας σε υγρασία μεταξύ 8 % και 13 %.

Τα ξερά δείγματα διατηρούνται, χωρίς να πιέζονται, σε σκοτεινό χώρο και σε θερμοκρασία κατώτερη από 25 °C.

3. Ανάλυση της περιεκτικότητας σε THC

3.1. Προετοιμασία του εργαστηριακού δείγματος

Από τα ξερά δείγματα αφαιρούνται οι βλαστοί και οι σπόροι άνω των 2 mm.

Τα ξερά δείγματα αλέθονται μέχρις ότου ημικονιορτοποιηθούν (κόσκινο με διάμετρο οπών 1 mm).

Η ανώτερη διάρκεια διατήρησης της σκόνης είναι δέκα εβδομάδες σε χώρο ξερό, σκοτεινό, και σε θερμοκρασία κατώτερη των 25 °C.

3.2. Αντιδραστήρια, διάλυμα εκχύλισης

Αντιδραστήρια:

- Δ9-τετραϋδροκανναβινόλη χρωματογραφικώς καθαρή,

- σκουαλένιο χρωματογραφικώς καθαρό, ως εσωτερικό πρότυπο.

Διάλυμα εκχύλισης:

- 35 mg σκουαλενίου ανά 100 ml εξανίου.

3.3. Εκχύλιση της Δ9-THC

Ζυγίζονται 100 mg αναλυτικού δείγματος σε σκόνη και τίθενται σε φυγοκεντρικό σωλήνα· προστίθενται 5 ml διαλύματος εκχύλισης που περιέχει τον εσωτερικό μάρτυρα.

Αυτό που λαμβάνεται βυθίζεται επί είκοσι λεπτά σε λουτρό υπερήχων. Φυγοκεντρείται επί πέντε λεπτά σε 3000 στροφές ανά λεπτό και λαμβάνεται η επιπλέουσα εκχυλισμένη THC. Η ουσία αυτή τοποθετείται σε χρωματογράφο και ακολουθεί ο ποσοτικός προσδιορισμός.

3.4. Αεριοχρωματογραφία

α) Εργαστηριακός εξοπλισμός:

- Αεριοχρωματογράφος, με ανιχνευτή ιονισμού φλόγας και ακροφύσιο split/splitless.

- Στήλη που επιτρέπει καλό διαχωρισμό των κανναβινοειδών, π.χ. γυάλινη τριχοειδής στήλη μήκους 25 m και διαμέτρου 0,22 mm, εμποτισμένη με στάσιμη φάση του τύπου φαινυλ μεθυλ-σιλικόνης.

β) Πρότυπες συγκεντρώσεις:

Τρεις τουλάχιστον βαθμοί για τη διαδικασία Α και 5 βαθμοί για τη διαδικασία που περιλαμβάνει τους βαθμούς 0,04 και 0,50 mg/ml Δ9-THC σε διάλυμα εκχύλισης.

γ) Συνθήκες λειτουργίας των οργάνων:

Για τη στήλη που αναφέρεται στο στοιχείο α) δίδονται ενδεικτικά οι ακόλουθες συνθήκες:

>ΘΕΣΗ ΠΙΝΑΚΑ>

δ) Διαβιβαζόμενος όγκος: 1 μl

4. Αποτελέσματα

Το αποτέλεσμα εκφράζεται με δύο δεκαδικά ψηφία, σε γραμμάρια Δ9-THC ανά 100 γραμμάρια δείγματος ανάλυσης, ξεραμένου μέχρι σταθερού βάρους. Το αποτέλεσμα επιδέχεται ανοχή 0,03 % σε απόλυτη τιμή.

- Διαδικασία Α: το αποτέλεσμα αντιστοιχεί σε ένα προσδιορισμό του εξεταζομένου δείγματος.

Ωστόσο, στην περίπτωση που το αποτέλεσμα που λαμβάνεται με τον τρόπο αυτό είναι ανώτερο από το όριο που προβλέπεται στο άρθρο 5α παράγραφος 1 του κανονισμού (ΕΚ) αριθ. 1251/1999, διενεργείται και δεύτερος προσδιορισμός του εξεταζόμενου δείγματος και το αποτέλεσμα αντιστοιχεί στο μέσο όρο των δύο αυτών προσδιορισμών.

- Διαδικασία Β: το αποτέλεσμα αντιστοιχεί στο μέσο όρο δύο προσδιορισμών του εξεταζομένου δείγματος."